CELEX: 32012D0666
Language: sk
Date: 2012-10-25 00:00:00
Title: 2012/666/EÚ: Vykonávacie rozhodnutie Komisie z  25. októbra 2012 , ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Maďarsku [oznámené pod číslom C(2012) 7433]  Text s významom pre EHP

27.10.2012   
            
            
               SK
            
            
               Úradný vestník Európskej únie
            
            
               L 299/46
            
         VYKONÁVACIE ROZHODNUTIE KOMISIE
   z 25. októbra 2012,
   ktorým sa mení a dopĺňa rozhodnutie 2008/855/ES, pokiaľ ide o opatrenia na kontrolu zdravia zvierat v súvislosti s klasickým morom ošípaných v Maďarsku
   [oznámené pod číslom C(2012) 7433]
   (Text s významom pre EHP)
   (2012/666/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 odsek 4,
   keďže:
   
               (1)
            
            
               V rozhodnutí Komisie 2008/855/ES z 3. novembra 2008 o opatreniach na kontrolu zdravia zvierat v súvislosti s klasickým morom ošípaných v určitých členských štátoch (3) sa stanovujú určité kontrolné opatrenia súvisiace s klasickým morom ošípaných v členských štátoch alebo v ich regiónoch, ktoré sa uvádzajú na zozname v prílohe k danému rozhodnutiu. Na zozname je uvedená aj župa Nógrád (Novohrad) v Maďarsku.
            
         
               (2)
            
            
               Maďarsko informovalo Komisiu o aktuálnom vývoji v súvislosti s klasickým morom ošípaných v župe Nógrád uvedenej na zozname v prílohe k rozhodnutiu 2008/855/ES.
            
         
               (3)
            
            
               Z týchto informácií vyplýva, že na území župy Nógrád došlo k eradikácii klasického moru ošípaných. Na základe tejto skutočnosti by sa opatrenia stanovené v rozhodnutí 2008/855/ES nemali viac v tejto župe uplatňovať a zápis týkajúci sa župy Nógrád by sa mal vypustiť zo zoznamu stanoveného v časti I prílohy k uvedenému rozhodnutiu.
            
         
               (4)
            
            
               Rozhodnutie 2008/855/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   V časti I prílohy k rozhodnutiu 2008/855/ES sa bod 3 nahrádza takto:
   
      „3.   Maďarsko
      
      Územie župy Pest, ktoré leží severne a východne od rieky Dunaj, južne od hraníc so Slovenskom, západne od hraníc župy Nógrád a severne od rýchlostnej cesty E71.“
   
   Článok 2
   Toto rozhodnutie je určené členským štátom.
   
      V Bruseli 25. októbra 2012
      
         
            Za Komisiu
         
         Maroš ŠEFČOVIČ
         
            podpredseda
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. EÚ L 302, 13.11.2008, s. 19.